PATVIRTINTA

Mažeikių Kazimiero Jagmino

pradinės mokyklos direktoriaus

2021 m. rugsėjo 1 d. įsakymu Nr. V1-36

**MAŽEIKIŲ KAZIMIERO JAGMINO PRADINĖS MOKYKLOS 2021-2022 MOKSLO METŲ PRADINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. 2021-2022 mokslo metų pradinio ugdymo programos mokyklos ugdymo planas (toliau – ugdymo planas) reglamentuoja pradinio ugdymo programos, pradinio ugdymo programos ją pritaikius mokiniams, turintiems specialiųjų ugdymosi poreikių, ir su šiomis programomis susijusių neformaliojo vaikų švietimo programų įgyvendinimą.

2. Ugdymo plano tikslas- apibrėžti Pradinio ugdymo programos vykdymo reikalavimus ugdymo turiniui formuoti ir ugdymo procesui organizuoti mokykloje, kuriais vadovaudamasi mokykla, atsižvelgdama į bendruomenės poreikius, planuoja ir organizuoja pradinį ugdymą, sudarydama lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

3. Mokyklos 2021-2022 mokslo metų pradinio ugdymo planas (toliau – Mokyklos ugdymo planas) rengiamas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtinu Lietuvos respublikos švietimo, mokslo ir sporto ministro 2021 m. gegužės 3 d. įsakymu Nr. V-688 ,,Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK- 2433 ,,Dėl Pradinio ir pagrindinio ugdymo bendrųjų programų patvirtinimo“, 1 priedo ,,Pradinio ugdymo bendroji programa‘‘ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Mokymosi pagal formaliojo švietimo programos (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V – 1308 ,,Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.

4. Bendrajame ugdymo plane vartojamos sąvokos:

4.1. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam skiriama ne mažiau kaip 30 minučių;

4.2. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

4.3. **Mokyklos ugdymo planas –** mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu;

4.4. **Pamoka**-pagrindinė nustatytos trukmės nepertraukiamo mokymosi organizavimo forma;

4.5. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias;

4.6. kitos Ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamos sąvokas.

**II SKYRIUS**

**MOKYKLOS UGDYMO PLANO RENGIMAS**

5. Rengiant Mokyklos ugdymo planą:

5.1. mokyklos vadovo 2021 m. birželio 3 d. įsakymu Nr. V1-18 sudaryta darbo grupė ugdymo plano projektui parengti bendradarbiavo su mokytojais, mokyklos administracija, mokyklos vaiko gerovės komisijos atstovais, tėvais.

5.2. darbo grupė, rengdama vienų metų Mokyklos ugdymo planą, susitarė dėl jo struktūros ir formos.

5.3. mokyklos ugdymo plane nustatytos Pradinio ugdymo programos įgyvendinimo nuostatos, kurios atspindi pradinio ugdymo organizavimo specifiką mokykloje;

5.4. numatytos ugdymo organizavimo gairės dėl ugdymo organizavimo karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), remiantis bendrųjų ugdymo programų ugdymo planu;

5.5. darbo grupė rėmėsi švietimo stebėsenos duomenimis ir rekomendacijomis: nacionalinių ir tarptautinių mokinių pasiekimų tyrimų, mokinių pasiekimų ir pažangos vertinimo tvarka, mokyklos įsivertinimo ir išorės vertinimo duomenimis.

6. Rengiant Mokyklos ugdymo planą Pradinio ugdymo planą Pradinio ugdymo programai įgyvendinti priimti arba atnaujinti, aptarti sprendimai dėl:

6.1. ugdymosi proceso organizavimo (trukmės, organizavimo formų ir kt.) Mokytojų tarybos posėdis 2021 m. birželio 15 d. V4-20 );

6.2. mokymosi pasiekimų ir pažangos vertinimo (2020 m. gruodžio 27 d. direktoriaus įsak. Nr. V1-166 ,,Dėl mokinių pažangos ir pasiekimų vertinimo tvarkos patvirtinimo“);

6.3. priemonių, padėsiančių mokiniams pasiekti aukštesnių mokymosi pasiekimų ir pažangos (Mokytojų tarybos posėdis 2021 m. birželio švietimo pagalbos teikimo (2021 birželio 15 d. Nr. V4-20);

6.4. m. rugsėjo 1 d. direktoriaus įsak. Nr. V1-36 ,,Mažeikių Kazimiero Jagmino pradinės mokyklos mokinių, turinčių specialiųjų ugdymosi poreikių, ugdymo organizavimo tvarkos aprašas“; 2021 m. birželio 15 d. įsak. Nr. V4-20 ,,Dėl Mažeikių Kazimiero Jagmino pradinės mokyklos mokymosi pagalbos mokiniui teikimo tvarkos aprašo patvirtinimo);

6.5. neformaliojo vaikų švietimo pasiūlos ir organizavimo, pažintinės, kultūrinės veiklos organizavimo; (Mokytojų tarybos posėdis 2021 m. rugpjūčio 31 d. Nr. V4-50);

6.6. pamokų, skirtų mokinio ugdymosi poreikiams ir švietimo pagalbai teikti, panaudojimo; (Mokytojų tarybos posėdis 2021 m. birželio 15 d. Nr. V4-20);

6.7. kitų mokiniams ir mokyklai ugdymo turiniui įgyvendinti aktulių klausimų.

7. Siekiant tenkinti mokinių ugdymosi poreikius Mokyklos ugdymo plane gali būti įteisinti ir kiti Bendrajame ugdymo plane nenumatyti sprendimai, jei mokyklai pakanka mokymo lėšų ir tiems sprendimams pritaria mokyklos taryba ir savivaldybės vykdomoji institucija ar jos įgaliotas asmuo (savivaldybės mokyklos – biudžetinės įstaigos).

8. Mokyklos ugdymo planą mokyklos vadovas patvirtino jo projektą suderinęs su mokytojų taryba.

9. Mokyklos ugdymo planas viešai skelbiamas mokyklos interneto svetainėje

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

10. 2021–2022 mokslo metai ir ugdymo procesas prasideda 2021 m. rugsėjo 1 d.

Ugdymo proceso trukmė I-IV klasėse – 175 ugdymo dienos;

ugdymo procesas baigiasi 2022 m. birželio 9 d.;

ugdymo proceso trukmė PUG (priešmokyklinio ugdymo grupėje) – 160 ugdymo dienos;

ugdymo procesas baigiasi 2022 m. birželio 2 d.;

I-asis pusmetis 2021-09-01 – 2022-01-30;

II-asis pusmetis 2022-01-31 – 2022-06-09;

10.1. vasaros atostogos prasideda birželio 10 d., baigiasi rugpjūčio 31 d.

11. Mokinių atostogos 2021–2022 mokslo metais:

|  |  |
| --- | --- |
| Rudens | 2021-11-03–2021-11-05 |
| Žiemos (Kalėdų) | 2021-12-27–2022-01-07 |
| Žiemos | 2022-02-14–2022-02-18 |
| Pavasario (Velykų) | 2022-04-19–2022-04-22 |
| Papildomos PUG | 2021-11-08–2021-11-12 (5 d.) |
| Papildomos PUG | 2022-01-10–2021-01-14 (5 d.) |

12. Mokykla gali keisti atostogų datas suderinusi su savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu asmeniu, valstybinės ir savivaldybės mokyklos (viešosios įstaigos) ir nevalstybinės mokyklos – su savininku (dalyvių susirinkimu).

13. Vasaros atostogos skiriamos pasibaigus ugdymo procesui 2022-06-09. Jų pradžią nustatė mokyklos vadovas (2021m. rugpjūčio 30 d. direktoriaus įsak. Nr. ,,Dėl mokslo metų pusmečių nustatymo ir patvirtinimo“), suderinęs su mokyklos taryba ir savivaldybės įgaliotu asmeniu (savivaldybės mokyklos – biudžetinės įstaigos).

14. Ugdymas esant ypatingoms aplinkybėms ar aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis. Ugdymo organizavimo tvarka esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, nustatoma bendrųjų ugdymo planų 6 priede.

**ANTRASIS SKIRSNIS**

**MOKYKLOS UGDYMO TURINIO FORMAVIMAS IR ĮGYVENDINIMAS**

15. Pradinio ugdymo programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

16. Mokykla, įgyvendindama ugdymo turinį, susitarė dėl:

16.1. ugdymo proceso formos keitimo ar mokymosi laikotarpio skirstymo kitaip, nei nurodoma Bendrųjų ugdymo planų 27 punkte (pvz., intensyvinti ugdymo procesą, ugdymo turinį įgyvendinti projektine veikla, mokyti vieno, dviejų dalykų per dieną ir kitomis formomis, pvz., integralaus turinio ir kt.):

16.1.1. mokytojas, formuodamas integralų ugdymo turinį (nesuskaidytą į atskirus dalykus):

16.1.1.1. numato integruoto ugdymo laikotarpius (pvz., integruotai ugdoma dieną), ugdymo sričiai ar dalykui skirdamas proporcingą pamokų / ugdymo valandų skaičių, dienos ugdymo proceso pradžią ir pabaigą, preliminarų ugdymo veiklų laiką. Dalykų pamokos, jų laikas nenurodomi;

16.1.1.2. numato integracinius / jungiamuosius ugdymo turinio elementus. Jais gali būti: Bendrojoje programoje numatyti ugdymo(si) pasiekimai, kompetencijos, aktualios temos, problemos, iškelti ugdymo tikslai ir kt.;

16.1.1.3. gali pasirinkti įvairius ugdymo turinio integravimo būdus, kai integruojami visi ar keli Bendrosios programos ugdymo dalykai;

16.1.1.4. gali derinti Bendrosios programos ir neformaliojo vaikų švietimo programų turinį, kurdamas integralų pradinio ugdymo turinį;

16.1.1.5. planuodamas ugdymo laiką, išlaiko metams klasei ugdymo dalykams skiriamas pamokas, nurodytas Bendrojo ugdymo plano 27 punkte;

16.1.2. ugdymo procesą organizuojant pamoka nepertraukiamas ugdymo(si) proceso laikas 1-4 klasėse numatomas vadovaujantis Higienos norma;

16.1.3. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Bendrosios programos ugdymo dalykų ir neformaliojo vaikų švietimo programų turinį:

16.1.3.1. ugdymo procesas gali būti skirstomas į įvairios nepertraukiamas trukmės ugdymo periodus;

16.1.3.2. ugdomoji veikla (derinant formaliojo ir neformaliojo vaikų švietimo programų turinį) per dieną 1 klasėje gali trukti ilgiau nei 5 ugdymo valandas, 2-4 klasėse – 6 valandas, atsižvelgiant į tai, kiek mokykla gali skirti laiko neformaliojo vaikų švietimo programoms įgyvendinti. Į šį laiką neįskaičiuojamas pailgintos dienos grupės ar visos dienos mokyklos veiklai organizuoti skirtas laikas;

16.1.4. ugdymą organizuojant tiek pamoka, tiek kitomis mokymosi organizavimo formomis įgyvendinamas ir dalykų programų, ir integruoto ugdymo turinys;

16.1.5. ugdymo procesas gali būti organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

16.1.6. mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių;

16.2. Klasės dalijamos į grupes:

16.2.1. doriniam ugdymui, jei tos pačios klasės mokinių tėvai (globėjai) mokiniams yra parinkę tikybą ir etiką grupėje esant ne mažiau 5 mokiniams.

16.2.2. užsienio kalbai mokyti, klasėje esant ne mažiau kaip 20 mokinių;

16.3. pažintinei, kultūrinei, meninei, kūrybinei veiklai (toliau – pažintinė veikla) per mokslo metus skiria 10 dienų, atsižvelgdama į Bendrojoje programoje numatytą turinį, mokinių mokymosi poreikius bei kokiu būdu ją organizuos. Pažintinė veikla yra privaloma sudėtinė ugdymo proceso veiklos dalis. Ši veikla organizuojama ne tik mokykloje, bet ir kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose ir kt.;

16.4. Ugdymo procesą 5 dienas per mokslo metus organizuoti integruotos veiklos forma, derinant Bendrosios programos ugdymo dalykų ir neformaliojo vaikų švietimo programų turinį. Integruotos veiklos organizuojamos pagal Mokytojų metodinėje grupėje suderintą ir direktoriaus įsakymu patvirtintą planą. Organizuojamos integruotos veiklos:

|  |  |  |
| --- | --- | --- |
| Nr. | Integruota ugdomoji veikla | Laikas |
| 1. | Integruota ugdymo diena ,,Būkime sveiki" (Integruojama sveikatą stiprinančios mokyklos programa, fizinio aktyvumo skatinanti iniciatyva ,,Judanti klasė", fizinio ugdymo, pasaulio pažinimo, muzikos, šokio). | Rugsėjis |
| 2. | Integruoto ugdymo diena ,,Kalėdų džiaugsmas" (integruojama etninė kultūra, lietuvių kalba, muzika, šokis, dailė ir technologijos). | Gruodis |
| 3. | Integruota ugdymo diena ,,Ruduo per žemę eina" (integruojama etninė kultūra, lietuvių kalba, pasaulio pažinimas, šokis, muzika, dailė ir technologijos). | Lapkritis |
| 4. | Ugdymo karjerai diena ,,Kūrybinės dirbtuvės" (integruojama etninė kultūra, dailė ir technologijos, lietuvių kalba, dorinis ugdymas, muzika, pasaulio pažinimas). | Kovas |
| 5. | Integruota interaktyvi diena ,,Kompiuterių pasaulyje" (integruojama informatika, matematika, dailė, šokis, pasaulio pažinimas). | Gegužė |

17. Privalomai ugdymo proceso veiklai – Pažintinei, kultūrinei, meninei, kūrybinei veiklai (toliau – pažintinė veikla), organizuoti per mokslo metus skirti 10 dienų. Šios veiklos dienos įskaičiuojamos į mokymosi dienų skaičių.

|  |  |  |
| --- | --- | --- |
| Eil. Nr. | Pažintinės veiklos dienos | Laikas |
| 1. | Rugsėjo 1-oji- Mokslo ir žinių diena | Rugsėjis |
| 2. | Saugos ir judumo diena ,, Saugau save kelyje" | Rugsėjis |
| 3. | ,,Ruduo- gėrybių metas" | Spalis |
| 4. | Šv. Kalėdų belaukiant | Gruodis |
| 5. | Užgavėnių papročiai, tradicijos, teatralizuotas karnavalas | Kovas |
| 6. | Vaikų gynimo diena- Sporto šventė | Birželis |
| 7. | Ketvirtokų išleistuvės ,,Lik sveika, mokykla!" | Birželis |
| 8. | Išvykos, ekskursijos, žygiai ,,Pažink savo kraštą!" | 3 dienos - birželis |

18. Mokytojų tarybos 2021 m. birželio 15 d. posėdžio protokolo Nr. V4-20 susitarimu, klasės į grupes dalijamos arba sudaromos laikinosios jungtinės grupės mokomiesiems dalykams mokyti:

18.1. doriniam ugdymui, tos pačios klasės mokinių tėvams (globėjams) parinkus tikybą ir etiką ir nesusidarius 5 mokinių grupei etikai arba tikybai mokytis, sudaromos jungtinės laikinosios grupės iš kelių klasių mokinių:

18.1.1. etikai mokyti sudaroma 1 jungtinė grupė, jungiant 3a ir 3b klases, taip pat sudarytos 1a, 1b, 2a, 2b ir 4a klasės grupės. Iš viso 6 grupės etikai mokytis.

18.1.2. tikybai mokyti sudaroma 8 grupės.

18.2. anglų kalbai mokyti 2-4 klasės dalijamos į grupes, jei klasėje yra ne mažiau kaip 20 mokinių ir mokykla turi pakankamai mokymo lėšų.

19. 2021-2022 mokslo metams skiriamas minimalus pamokų skaičius pradinio ugdymo bendrajai programai įgyvendinti per metus (savaitę):

|  |  |  |  |  |  |
| --- | --- | --- | --- | --- | --- |
| Dalykai | 1 klasė | 2 klasė | 3 klasė | 4 klasė | Iš viso skiriama pamokų Pradinio ugdymo programai |
| Dorinis ugdymas (tikyba arba etika) | 35 (1) | 35 (1) | 35 (1) | 35 (1) | 140 (4) |
| Lietuvių kalba | 280 (8) | 245 (7) | 245 (7) | 245 (7) | 1015 (29) |
| Užsienio kalba (anglų k.) | 0 | 70 (2) | 70 (2) | 70 (2) | 210 (6) |
| Matematika | 140 (4) | 175 (5) | 140 (4) | 175 (5) | 630 (18) |
| Pasaulio pažinimas | 70 (2) | 70 (2) | 70 (2) | 70 (2) | 280 (8) |
| Dailė ir technologijos | 70 (2) | 70 (2) | 70 (2) | 70 (2) | 280 (8) |
| Šokis | 35 (1) | 35 (1) | 35 (1) | 35 (1) | 140 (4) |
| Muzika | 70 (2) | 70 (2) | 70 (2) | 70 (2) | 280 (8) |
| Fizinis ugdymas | 105 (3) | 105 (3) | 105 (3) | 105 (3) | 420 (12) |
| Iš viso privalomų pamokų skaičius metams | 805 (23) | 875 (25) | 840 (24) | 875 (25) | 3395 (97) |
| Pamokos, mokinių ugdymosi poreikiams tenkinti | 35 (1) | 35 (1) | 35 (1) | 70 (2) | 175 (5) |
| Neformalusis švietimas | 70 (2) | 70 (2) | 70 (2) | 70 (2) | 280 (8) |

20. Pamokos, mokinių ugdymosi poreikiams tenkinti:

20.1. po 2 valandas 2-4 klasių mokiniams (išskyrus 4a klasę) skiriama anglų kalbos mokymui, dalijant į grupes.

20.2. po 1 valandą skiriama 1b, 3a ir 4a klasėms, po 0,5 val. skiriama 1a, 2a, 2b, 3b ir 4b klasėms projektu ,,Informatika pradinėse klasėse“ vykdymui.

20.3. viena pamoka skirta 2a klasei lietuvių kalbos mokymui iš užsienio grįžusiam mokiniui.

**Dalykai ir jiems skiriamų pamokų skaičius per savaitę Bendrajai programai įgyvendinti 2021–2022 m. m.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Dalykas-klasė** |  | | |  | |  | |  |
| **1a** | **1b** | **2a** | | **2b** | | **3a** | | | **3b** | **4a** | **4b** | **1-4** |
| Dorinis ugdymas (etika arba tikyba) | 1 | 1 | 1 | | 1 | | 1 | | | 1 | 1 | 1 | 8 |
| Lietuvių kalba | 8 | 8 | 7 | | 7 | | 7 | | | 7 | 7 | 7 | 58 |
| Matematika | 4 | 4 | 5 | | 5 | | 4 | | | 4 | 5 | 5 | 36 |
| Pasaulio pažinimas | 2 | 2 | 2 | | 2 | | 2 | | | 2 | 2 | 2 | 16 |
| Dailė | 2 | 2 | 2 | | 2 | | 2 | | | 2 | 2 | 2 | 16 |
| Muzika | 2 | 2 | 2 | | 2 | | 2 | | | 2 | 2 | 2 | 16 |
| Kūno kultūra | 3 | 3 | 3 | | 3 | | 3 | | | 3 | 3 | 3 | 24 |
| Choreografija | 1 | 1 | 1 | | 1 | | 1 | | | 1 | 1 | 1 | 8 |
| Užsienio kalba (anglų) |  |  | 2 | | 2 | | 2 | | | 2 | 2 | 2 | 12 |
| Minimalus privalomų pamokų skaičius mokiniui | 23 | 23 | 25 | | 25 | | 24 | | | 24 | 25 | 25 | 194 |
| Maksimalus mokinio pamokų skaičius | 23 | 23 | 25 | | 25 | | 24 | | | 24 | 25 | 25 | 194 |

21. Neformalusis ugdymas organizuojamas atsižvelgiant į mokinių poreikius, gebėjimus, tėvų pageidavimus. Mokykloje 2021-2022 metais veiks šie neformaliojo ugdymo būreliai:

|  |  |  |  |
| --- | --- | --- | --- |
| Eil. Nr. | Pavadinimas | Valandų skaičius per savaitę | Klasių grupės |
| 1. | Sporto būrelis | 1 | 3-4 |
| 2. | Šokių būrelis | 1 | 1-2 |
| 3. | Dainavimo būrelis | 1 | 1-4 |
| 4. | Prancūzų kalbos ir kultūros būrelis | 1 | 2-4 |
| 5. | Dailės būrelis | 2 | 1-4 |
| 6. | Akvariumininkų būrelis | 1 | 1-4 |

**TREČIASIS SKIRSNIS**

**BENDROSIOS PROGRAMOS UGDYMO DALYKŲ IR INTEGRUOJAMŲJŲ PROGRAMŲ ĮGYVENDINIMAS**

22. Ugdymo dalykų programos įgyvendinamos vadovaujantis Mokytojų tarybos 2021 m. birželio 15 d. posėdyje (protokolo Nr. V4-20) priimtais sutarimais:

22.1. dorinis ugdymas:

22.1.1. 2021-2022 mokslo metais 1-4 klasių mokiniams tėvų (globėjų) pageidavimu, sudarytos sąlygos mokytis vieno iš dorinio ugdymo dalykų- katalikų tikybos arba etikos.

22.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

23. Kalbinis ugdymas:

23.1. Lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo bendrąją programą, skiriant mokyklos ugdymo plano nurodytas pamokas.

23.2. Siekiant gerinti mokinių lietuvių kalbos pasiekimus, skaitymo ir rašymo gebėjimai ugdomi per visų mokamųjų dalykų pamokas (pvz., naudojant mokomąsias užduotis teksto suvokimo gebėjimams ugdyti, kreipiant dėmesį į kalbinę raišką, taisant ir koreguojant kirčiavimo, rašybos ir skyrybos klaidas).

24. Pirmosios užsienio (anglų) kalbos mokymas:

24.1. pirmosios užsienio kalbos (anglų) mokama nuo 2 klasės.

25. Socialinis ir gamtamokslinis ugdymas:

25.1. gamtamoksliniams gebėjimams ugdytis skiriama pusė (35 pamokos) pasaulio pažinimo dalykui skirto ugdymo laiko. Iš jų ne mažiau kaip 9 pamokas ilgalaikiuose planuose suplanuota ugdymą organizuoti tyrinėjimams palankioje aplinkoje (parke, miške, prie vandens telkinio ir pan.).

25.2. socialiniams gebėjimams ugdytis skiriama viena ketvirtoji (17 pamokų) pasaulio pažinimo dalykui skirto laiko, ugdymą organizuojant socialinės, kultūrinės aplinkos pažinimui palankioje aplinkoje (lankantis visuomeninėse, bendruomeninių, kultūros institucijose ir pan.).

26. Fizinis ugdymas:

26.1. fiziniam ugdymui visiems mokiniams skiriama per metus 105 (3 per savaitę) val.

26.2. šokio programai įgyvendinti skiriama 35 pamokas per metus (1 pamoka per savaitę).

26.3. visiems mokiniams sudarytos sąlygos dalyvauti mokykloje vykdomose neformaliojo vaikų švietimo programose, skatinančiose fizinį aktyvumą ir sveiką gyvenseną.

27. Mokytojų tarybos 2021 m. birželio 15 d. posėdžio protokolo Nr. V4-20 nutarimu, atsižvelgiant į mokyklos kontekstą ir į pradinio ugdymo mokomųjų dalykų ugdymo turinį, mokytojo pasirinkimu, nedidinant mokyklos ugdymo plane nustatytų dalykui skirtų pamokų skaičiaus, į mokyklos ugdymo turinį integruojamos šios programos:

|  |  |
| --- | --- |
| Programa | Turinys |
| Žmogaus saugos bendroji programa (ŽSBP), patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 | Integruojama ne mažiau kaip 5 val. per mokslo metus į mokomuosius dalykus (pasirinktinai): fizinį ugdymą, pasaulio pažinimą, dailę ir technologijas, klasės valandėles.  Integruojamas temas:   * Psichologinis pasirengimas grėsmėms ir pavojams. * Saugi elgsena buityje ir gamtoje. * Saugi elgsena ekstremaliosiose situacijose. * Pirmoji pagalba. |
| Ugdymo karjerai programa (UKP), patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 | Karjeros kompetencijų ugdymas integruojamas ne mažiau kaip 5 val. per mokslo metus į mokomuosius dalykus (pasirinktinai): pasaulio pažinimą, dorinį ugdymą (etiką), dailę ir technologijas, klasės valandėles, mokyklos renginius.  Karjeros kompetencijų ugdymo sritys:   * Savęs pažinimas * Karjeros galimybių pažinimas * Karjeros planavimas * Karjeros įgyvendinimas |
| Sveikatos ir lytiškumo ugdymo bei rengimo šeima bendroji programa (SLRŠP), patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 | Integruojama ne mažiau kaip 5 val. per mokslo metus į mokomuosius dalykus (pasirinktinai): dorinį ugdymą, lietuvių kalbą, fizinį ugdymą, pasaulio pažinimą, klasės valandėles, mokyklos renginius, Sveikatą stiprinančios mokyklos programos ,,Būkime sveiki!“ ir Fizinio aktyvumo skatinimo programos ,,Aktyvi mokykla“ veiklas.  Integruojamos temos:   * Sveikatos ir sveikos gyvensenos samprata * Fizinis aktyvumas * Sveika mityba * Veikla ir poilsis * Asmens ir aplinkos švara * Psichikos sveikata * Socialinė sveikata |
| Etninės kultūros ugdymas (EKU) | Integruojama ne mažiau kaip 5 val. per mokslo metus į mokomuosius dalykus (pasirinktinai): muziką, lietuvių kalbų, dorinį ugdymą (etiką, tikybą), šokį, dailę ir technologijas, mokyklos renginius.  Integruojamos temos:   * Šeima, giminė ir tradicijos * Tauta ir tradicijos * Etnografiniai regionai * Kalendorinės šventės ir papročiai * Tradiciniai amatai * Tautinis kostiumas * Liaudies kūryba |
| ,,Antras žingsnis“ | Socialinių emocinių įgūdžių lavinimo ir smurto prevencijos programa |
| Sveikatą stiprinančios mokyklos programa ,,Būkime sveiki!“ (SUP) | Integruojama į integruoto ugdymo dienų ,,Būkime sveiki!“ ir ,,Aš galiu!‘‘ veiklas, mokyklos renginius, neformalųjį švietimą, klasių vadovų ir pagalbos specialistų organizuojamas ugdomąsias veiklas. |
| Fizinio aktyvumo skatinimo programa ,,Aktyvi mokykla“ (AM) | Integruojama į integruoto ugdymo dienų ,,Būkime sveiki!“ ir ,,Aš galiu!“ veiklas, mokyklos renginius, neformalųjį švietimą, klasių vadovų ir pagalbos specialistų, organizuojamas ugdomąsias veiklas. |
| Informacinių komunikacinių technologijų ugdymas (IKTU) | Informacinės komunikacinės technologijos (IKT) ugdymo procese naudojamos kaip ugdymo priemonės visų mokomųjų dalykų pamokose ir neformaliojo švietimo veikloje.  Siekiant ugdyti mokinių gebėjimus naudotis šiuolaikinėmis technologijomis, mokymuisi skirtomis skaitmeninėmis mokymosi aplinkomis EMA, Eduka, Google Classroom platforma, Google Hangouts Meet ir kt:   * mokiniams kartą per savaitę vyksta užsiėmimai kompiuterių klasėje. |

27.1. Integruojamųjų programų temos planuojamos ilgalaikiuose mokomųjų dalykų planuose, neformaliojo vaikų švietimo programose, klasių vadovų ugdomosios veiklos planuose.

27.2. jei Integruojamoji programa integruojama į dalyko turinį, integruojamųjų pamokų apskaitai užtikrinti el. dienyno skiltyje „Bendra pamokos tema“ prie pamokos temos nurodoma integruojamos programos tema ir programos trumpinys. Jei integruojamas kelių dalykų turinys.

**KETVIRTAS SKIRSNIS**

**IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

29. Mokiniai, kurie išvyksta gyventi ar (ir) mokytis į užsienį, gali mokytis lietuvių kalbos, pasaulio pažinimo dalyko ar visų Bendrosios programos dalykų nuotoliniu mokymo proceso organizavimo būdu Lietuvos Respublikos švietimo, mokslo ir sporto ministro nustatyta tvarka:

29.1. visų Bendrosios programos dalykų gali mokytis mokinys, laikinai išvykęs gyventi į užsienį, jei tėvai (globėjai) raštu yra deklaravę, kad mokinys toje šalyje nesimoko pagal Pradinio ugdymo programą;

29.2. mokymą teikia mokykla, vykdanti nuotolinį mokymą;

29.3. mokiniai gali mokytis Bendrosios programos dalykų ar lietuvių kalbos ar (ir) pasaulio pažinimo dalykų, mokymą organizuojant grupinio ar pavienio mokymosi forma. Programoms įgyvendinti grupinio mokymosi forma skiriamas pamokų skaičius per metus, numatytas Bendrojo ugdymo plano 27 punkte;

29.4. mokiniams, kurie mokosi pavienio mokymosi forma, skiriama 15 procentų Bendrojo ugdymo plano 27 punkte dalykui (ams) skiriamų pamokų.

30. Mokykla, atvykusį asmenį, baigusį užsienio valstybės, tarptautinės organizacijos Pradinio ugdymo programos dalį (toliau – tarptautinė pradinio ugdymo programa) ar priešmokyklinio ugdymo programos dalį:

30.1. priima mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, susipažinusi su atvykusiųjų asmenų lūkesčiais ir norais dėl mokymosi kartu su bendraamžiais (suaugusiųjų – pagal suaugusiųjų pradinio ugdymo programą);

30.2. tėvų (globėjų) pageidavimu priima vaiką, kuriam tais kalendoriniais metais sueina šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius įrodymus;

30.3. vaiką, kuriam tais kalendoriniais metais sukanka septyneri metai, nesiugdžiusį Lietuvoje pagal priešmokyklinio ugdymo bendrąją programą, mokytis pagal pradinio ugdymo programą, vadovaujantis Lietuvos Respublikos švietimo įstatymo 9 straipsnio 3 punktu;

30.4. informuoja Mažeikių rajono savivaldybės administracijos Švietimo skyrių;

30.5. kartu su mokinio tėvais (globėjais) ar teisėtais mokinio atstovais numato atvykusio mokytis asmens tolesnio mokymosi perspektyvą, aptaria švietimo pagalbos poreikį ar poreikį tam tikrą dalį laiko intensyviai mokytis lietuvių kalbos:

30.5.1. jei mokykla nustato, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) ir kaip bus teikiama. Individualiame ugdymo plane gali būti numatytas pamokų skaičiaus perskirstymas tarp atskirų dalykų, numatytų Bendrųjų ugdymo planų 27 punkte;

30.5.2. numato mokinio apytikrę adaptacinio laikotarpio trukmę, mokyklos teikiamos pagalbos formas ir būdus; mokyklos, mokinio ir tėvų įsipareigojimus. Pagalbos teikimas gali būti numatomas kelerių metų laikotarpiui;

30.5.3. nuolat bendradarbiauja su mokinio tėvais (globėjais) ar teisėtais mokinio atstovais ir teikia informaciją apie mokinio mokymąsi, daromą pažangą;

30.5.4. prireikus, pasitelkia mokinius savanorius, galinčius padėti atvykusiam asmeniui sklandžiai įsitraukti į mokyklos bendruomenės gyvenimą, mokytis ir ugdytis;

30.5.5. siūlo neformaliojo vaikų švietimo veiklas, atliepiančias besimokančiojo poreikius.

31. Mokiniui, nemokančiam ar nepakankamai mokančiam lietuvių kalbą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykla sudaro sąlygas intensyviai tobulinti lietuvių kalbos gebėjimus, organizuodama papildomą, individualų lietuvių kalbos mokymą, skirdama pamokų iš mokinio ugdymosi poreikiams tenkinti skiriamų pamokų. Intensyviai lietuvių kalbos mokoma(si) iki vienų metų (išimtiniais atvejais ir ilgiau), o pagalbos teikimas numatomas keleriems (2–4) metams.

**PENKTAS SKIRSNIS**

**MOKINIŲ UGDYMO NAMIE IR UGDYMOSI ŠEIMOJE ORGANIZAVIMAS**

32. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymosi stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau–Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):

32.1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį. Rekomenduojama įgyvendinti visas Bendrosios programos dalykų programas, išskyrus kūno kultūros programą;

32.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

32.3. mokinys gydytojo leidimu dalį ugdymo valandų /pamokų gali lankyti mokykloje arba mokytis nuotoliniu mokymo proceso organizavimo būdu. Šios ugdymo valandos / pamokos įrašomos į mokinio individualų ugdymo planą;

32.4. namie savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma 1–3 klasėse skiriama 315 metinių pamokų (9 savaitinės) Bendrosios programos ugdymo dalykams įgyvendinti; 4 klasėje – 385 metinės pamokos (11 savaitinių). Mokyklos, kurios nuostatuose (įstatuose) įteisintas mokymas tautinės mažumos kaba, mokiniui kiekvienoje klasėje skiriama 70 papildomų pamokų per metus (2 per savaitę).

33. Vaikas gali būti ugdomas (ugdytis) šeimoje pagal pradinio ugdymo programą. Mokykla, kurios nuostatuose (įstatuose) įteisintas pavienio mokymosi forma ugdymosi šeimoje mokymo proceso organizavimo būdas, padeda tėvams (globėjams, rūpintojams) organizuoti vaikų ugdymą (ugdymąsi) šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.“

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS**

**ATSIRANDANČIUS DĖL IŠSKIRTINIŲ GABUMŲ),**

**UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

34. Mokykla, rengdama Mokyklos ugdymo planą, atsižvelgia į mokinių, kuriems reikalinga pagalba dėl specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, mokyklos vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

35. Mokyklos vaiko gerovės komisijai priėmus sprendimą dėl specialiųjų ugdymosi poreikių turinčių mokinių ugdymo(si) ir švietimo pagalbos teikimo, mokykla kiekvienam mokiniui sudaro individualų pagalbos planą, kuris gali būti individualaus ugdymo plano dalis, paskiria pagalbos plano įgyvendinimą koordinuojantį asmenį. Koordinuojantis asmuo kartu su vaiku, jo tėvais (globėjais, rūpintojais) numato tarpinius ugdymosi ir pagalbos tikslus, suplanuoja jų įgyvendinimą, periodiškai aptaria pasiektus rezultatus.

36. Švietimo pagalba (psichologinė, specialioji pedagoginė, socialinė pedagoginė ir specialioji) teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

37. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys (integralus ar pagal dalykus), parenkamos mokymosi organizavimo formos (pamoka, projektinė veikla ar pan.), pritaikomos ugdymosi erdvės, parenkamos ugdymui skirtos techninės pagalbos priemonės ir specialiosios mokymo priemonės ir pan.

38. Organizuodama mokinių, kuriems reikalinga pagalba dėl specialiųjų ugdymosi poreikių, ugdymą, mokykla atsižvelgia į:

38.1. mokinių turimus specialiuosius ugdymosi poreikius, jų lygį (nedideli, vidutiniai, dideli ir labai dideli);

38.2. mokymo(si) formą ir mokymo proceso organizavimo būdą;

38.3. mokyklos ir tėvų (globėjų) įsipareigojimus, įteisintus mokymo sutartyje.

**antrasis SKIRSNIS**

**INDIVIDUALAUS UGDYMO PLANO RENGIMAS**

39. Mokiniui, turinčiam specialiųjų ugdymosi poreikių, rengiamas individualus ugdymo planas, siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą.

40. Mokykla, rengdama individualų ugdymo planą:

40.1. pritaiko Bendrąjį ugdymo planą iki 20 procentų koreguodama dalykų programoms įgyvendinti skiriamų pamokų skaičių, nurodytą Bendrojo ugdymo plano 27 punkte;

40.2. numato specialiąsias pamokas, siūlo kitus dalykus, galinčius ugdyti mokinių raštingumą, suteikti bendrąsias ir dalykines kompetencijas, padėsiančias būti savarankiškiems, ugdytis pagal aukštesnio lygmens ugdymo programą;

40.3. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;

40.4. gali mažinti minimalų privalomą pamokų skaičių iki 9 procentų Bendrojo ugdymo planų 27 punkte nurodytų pamokų skaičių per metus, didinant neformaliojo vaikų švietimo valandų skaičių, besimokantiems pagal Pradinio ugdymo individualizuotą programą;

40.5. per mokslo metus gali keisti specialiųjų pamokų, pratybų ir individualiai pagalbai skiriamų pamokų skaičių;

40.6. gali intensyvinti mokiniui teikiamą specialiąją pedagoginę ar švietimo pagalbą nustatytą laikotarpį, skirdama papildomų pamokų kiekvienam mokiniui individualiai ar mokinių grupei;

**TREČIAS SKIRSNIS**

**ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS,**

**SOCIALINĖS PEDAGOGINĖS IR SPECIALIOSIOS) TEIKIMAS**

41. Švietimo pagalba (psichologinė, specialioji pedagoginė, socialinė pedagoginė ir specialioji) teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

42. Mokiniui, turinčiam kalbėjimo ir kalbos sutrikimą, mokykla skiria:

42.1. specialiųjų pamokų tarčiai, kalbai ir klausai lavinti;

42.2. individualioms ir grupinėms pratyboms 1–4 klasėse ne mažiau kaip 35 pamokas per metus (1 per savaitę);

42.3. žymių ar labai žymių kalbėjimo ir kalbos sutrikimų turinčiam mokiniui, bendraujančiam alternatyvios komunikacijos būdu, tarties, kalbos ir komunikacijos ugdymą galima integruoti į komunikacinės, pažintinės veiklos ir į lietuvių kalbos pamokas, pratybas. Pratybų ir lietuvių kalbos pamokų turinys turi derėti.

43. Mokinys, dėl intelekto, klausos, kalbėjimo ir kalbos, įvairiapusių raidos, mokymosi sutrikimų, turintis kochlearinius implantus ir didelių bei labai didelių mokymosi sutrikimų, Bendrojo ugdymo plano 27 punkte išvardintus mokomuosius dalykus gali mokytis vėliau, keisti juos kitais dalykais ar būti atleidžiamas, atsižvelgiant į mokyklos vaiko gerovės komisijos siūlymus bei tėvų (globėjų) sutikimą.

44. Mokiniui, kuris mokosi pagal Pradinio ugdymo individualizuotą programą, ugdymo planas sudaromas atsižvelgiant į mokinio intelektines galias (sutrikimo lygį), mokymosi formą, mokymo organizavimo būdą ir klasės paskirtį, vadovaujantis Bendrojo ugdymo plano 27 punktu arba ugdymą organizuojant veiklos sritimis ir joms skiriamą pamokų skaičių:

44.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

44.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per metus (1 ir daugiau per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti;

44.3. dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais (jei specialioji klasė yra bendrojo ugdymo mokykloje);

44.4. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdyme ir švietimo pagalbos teikime dalyvaujančių specialistų rekomendacijas;

44.5. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse skiriamos ne mažiau kaip 35 pamokos per metus (1 per savaitę).

**ketvirtasis SKIRSNIS**

**mokinių, TURINČIŲ Specialiųjų ugdymosi poreikių,**

**ugdymas namie**

45. Mokiniui, turinčiam specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal mokyklos vaiko gerovės komisijos ir pedagoginės psichologinės tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Bendrojo ugdymo plano 37 punktu:

45.1. galima skirti 35 ir daugiau pamokų per metus (1 ir daugiau per savaitę) specialiosioms pamokoms ar specialiajai pedagoginei pagalbai teikti;

45.2. mokiniui, turinčiam vidutinį, žymų ir labai žymų intelekto sutrikimą, pagal Pradinio ugdymo individualizuotą programą, skiriant 280 pamokų per metus (8 per savaitę), iš jų ne mažiau kaip 35 pamokas per metus (1 per savaitę) galima skirti specialiosioms pamokoms ar specialiajai pedagoginei pagalbai teikti.

**PENKTASIS SKIRSNIS**

**MOKINIŲ, TURINČIŲ ĮVAIRIAPUSIŲ RAIDOS SUTRIKIMŲ, UGDYMO ORGANIZAVIMAS**

46. Atsižvelgiant į individualias mokinio galimybes ir specialiųjų poreikių lygį, įvairiapusių raidos sutrikimų turintys mokiniai gali būti ugdomi bendroje klasėje, skiriant mokytojo padėjėją, esant dideliems specialiesiems poreikiams – specialiojoje klasėje, skiriant mokytojo padėjėją ir / ar dalį ugdymo laiko vykdant ugdymą bendroje klasėje.

47. Mokykla, organizuodama mokinių, turinčių įvairiapusių raidos sutrikimų, ugdymą:

47.1. parengia individualų pagalbos vaikui planą, kuriame numato mokinio tolesnio mokymosi perspektyvą ir socialinio elgesio pasiekimus, aptaria švietimo pagalbos teikimo formas ir būdus, elgesio prevencijos ir intervencijos būdus, socialinių įgūdžių ugdymo veiklas. Periodiškai (ne rečiau kaip kartą per mėnesį) arba užfiksavusi mokinio pažangą ar nustačiusi, kad ugdymo procese pažanga nedaroma, peržiūri ir koreguoja individualų pagalbos vaikui planą;

47.2. paskiria pagalbos vaikui plano įgyvendinimą koordinuojantį asmenį, kuris kartu su vaiku, jo tėvais (globėjais, rūpintojais) numato siekiamus tikslus, suplanuoja jų įgyvendinimo žingsnius, atsakomybes ir periodiškus susitikimus teikiamos pagalbos rezultatams aptarti;

47.3. parengia pritaikytą mokiniui nuolatinę mokymosi vietą, prireikus naudoja sieneles/ širmas, skirtas dėmesiui koncentruoti ugdymo proceso metu, triukšmui mažinti. Įrengia kiek įmanoma labiau nuo triukšmo izoliuotą erdvę klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;

47.4. užtikrina, kad mokytojai, bendradarbiaudami su švietimo pagalbos specialistais, taikytų elgesio vertinimo priemones netinkamo elgesio priežastims nustatyti ir reikalingų įgūdžių ugdymo strategijoms parinkti.

48. Mokykla privalo užtikrinti, kad ugdymo turinys būtų pritaikomas atsižvelgiant į individualius mokinio gebėjimus ir raidos sutrikimo specifiką (mokymo medžiagą pateikti įvairiais būdais (vaizdiniu, garsiniu ir kt.). Įtraukiant mokinį į veiklas būtina atsižvelgti į jo pomėgius, naudoti vizualines užuominas ugdymo procese, pateikti galimas atsiskaitymo formas ir leisti mokiniui pasirinkti atsiskaitymo formą.

49. Mokykla sudaro sąlygas ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.). Taiko vizualinio struktūravimo metodus ir priemones pamokų ir pertraukų metu (struktūruoja erdves, veiklas, pamokas, pertraukas, užduotis, naudoja vaizdinę dienotvarkę, pasirinkimų lenteles ir kt.) bei kitą vizualinę pagalbą (pvz., atgalinius laikmačius).“

SUDERINTA su

Mokytoju taryba

2021 rugpjūčio 31 d. protokolo Nr. V4-50